b'\n_START_ARTICLE_\nDaleli\xc5\xb3 detektorius\n_START_PARAGRAPH_\nDaleli\xc5\xb3 detektorius arba jonizuojan\xc4\x8diosios spinduliuot\xc4\x97s detetorius \xe2\x80\x93 \xc4\xaftaisas, skirtas aptikti ir/ar atpa\xc5\xbeinti didel\xc4\x97s energijos daleles, atsiradusias branduolinio skilimo metu, esant kosminei spinduliuotei ar i\xc5\xa1siskyrusias daleli\xc5\xb3 greitintuvuose reakcij\xc5\xb3 metu. Moderniausi detektoriai naudojami ir kaip kalorimetrai aptiktos spinduliuot\xc4\x97s daleli\xc5\xb3 energijai nustatyti. Taip pat jie gali nustatyti kitas daleliu savybes, pvz., judesio kiek\xc4\xaf, sukin\xc4\xaf, kr\xc5\xabv\xc4\xaf ir kt._NEWLINE_Da\xc5\xbenai vietoj \xe2\x80\x9edetektorius\xe2\x80\x9c naudojamas \xc5\xbeodis \xe2\x80\x9eskaitiklis\xe2\x80\x9c, kadangi da\xc5\xbeniausi ir papras\xc4\x8diausi detektoriai gali tik aptikti spinduliuot\xc4\x99 ir suskai\xc4\x8diuoti daleles, bet ne j\xc5\xb3 energij\xc4\x85._NEWLINE_Daleli\xc5\xb3 detektorius ar net keli detektoriai naudojami visuose daleli\xc5\xb3 greitintuvuose, o patys detektoriai b\xc5\xabna \xc5\xbeymiai didesni ir sud\xc4\x97tingesni, nei sutinkami paprastoje laboratorijoje.'